
      Emil Boyson

      Varsler og møter

      Vers

      Gyldendal

   
      I

   
      SNE-LØSING

      
         
            Gjennem det nakne rum,

            flenget av solens bít,

            velter fra syd en bris

            ulmende vild og tung.

            Muld-lukt slår op fra mark,

            blået blinker som is,

            sindet vakler av kraft

            midt mellem frost og ild.

            Bekkens sølvpuls i sol,

            meisenes blanke fløit,

            luften vinkende høi

            gnistrer mot sittrende blod.

            Mørkere hulker det stilt

            innunder sneens bro …

            Hjertet, på vakt lik en blind,

            famler mot usagte ord.

         

      

   
      EN UNG KVINNE

      
         
            I stormhvitt vårlys så jeg din vandring

            som var det mit hjerte du gikk forbi

            med ordet du ikke vilde si,

            med vårens tross mot sin egen forandring.

            Du lot mig tilbake med ênsomhets viden,

            og rank og stolt i forjettelsens vind

            bar du et sår-løst og lukket sind

            som hadde tapt før det våget striden.

